**პროგრამის შინაარსი**

|  |  |
| --- | --- |
| **პროგრამის სახელწოდება (ქართულად და ინგლისურად)** | არაბისტიკა / Arabic Studies |
| **მისანიჭებელი კვალიფიკაცია (ქართულად და ინგლისურად)** | არაბისტიკის ბაკალავრი  Bachelor of Arabic Studies |
| **პროგრამის მოცულობა კრედიტებით და მათი განაწილება** | **240 ECTS კრედიტი**   * **50 ECTS** კრედიტი ეთმობა ჰუმანიტარული კომპეტენციის საბაზო სავალდებულო და არჩევით სასწავლო კურსებს. * **120 ECTS** კრედიტი განკუთვნილია სტუდენტის მიერ არჩეული ძირითადი (მაპროფილებელი) სპეციალობისათვის (საბაკალავრო პროგრამისათვის). * **60 ECTS** კრედიტის ფარგლებში სტუდენტს შეუძლია მისთვის სასურველი დამატებითი საბაკალავრო პროგრამის (სპეციალობის) არჩევა როგორც ძირითადი სპეციალობის განმახორციელებელ ჰუმანიტარულ მეცნიერებათა ფაკულტეტზე, ისე თსუ-ს სხვა ფაკულტეტებზე. დამატებითი პროგრამის არ არჩევის შემ­თხვე­ვაში სტუდენტს შესაძლებლობა აქვს 60 კრედიტი გამოიყენოს თავისი ან სხვა საბაკალავრო პროგრამის სასწავლო კურსების/მოდულების შესას­წავ­ლად (ეს შეიძლება იყოს მისი ძირითადი სპეციალობის, მისივე ფაკულტეტის რომელიმე სხვა სპეციალობის, სხვა ფაკულტეტის ამა თუ იმ სპეციალობის საგანი/მოდული. საგნის ასარჩევად დაბრკოლება შეიძლება გახდეს ამ საგნის შესწავლის წინაპირობა ან ადამიანური და მატერიალური რესურსებიდან გამომდინარე, მსმენელთა რაოდენობის შეზღუდვა, ან ამ საგანზე დარეგისტრირებულ სტუდენ­ტთა სიმცირე).   დამატებითი პროგრამის არ არჩევის შემთხვევაში  სტუდენტს შეუძლია კრედიტების გარკვეული რაოდენობა (მაქს. 40 კრედიტი) გამოიყენოს უცხო ენის შესასწავლად ან უცხო ენის ცოდნის გასაღმავებლად.   * **10 ECTS** კრედიტი განსაზღვრულია ე.წ. თავისუფალი კრედიტებისთვის (სტუდენტს ეძლევა შესაძლებლობა, თავისი პროფესიული თუ პიროვნული განვითარების მიზნით, მთელი უნივერსიტეტის მასშტაბით აირჩიოს ნებისმიერი სასწავლო კურსი (მათ შორის, უცხო ენა).   **ძირითადი (მაპროფილებელი) სპეციალობის 120 ECTS კრედიტი ნაწილდება შემდეგნაირად:**  **90 ECTS** კრედიტი ეთმობა სპეციალობის სავალდებულო სასწავლო კურსებს,  **20 ECTS** კრედიტი – სპეციალობის არჩევით საგნებს, ხოლო **10 ECTS** კრედიტი – საბაკალავრო ნაშრომს.  ბაკალავრის აკადემიური ხარისხის  მიჭების წინაპირობაა სტუდენტის მიერ 240 ECTS კრედიტის დაგროვება და ძირითადი პროგრამის 170 კრე­დი­ტის  (50+120) შესრულება. |
| **სწავლების ენა** | ქართული ენა |
| **პროგრამის ხელმძღვანელი/ხელმძღვანელები /კოორდინატორი** | პროფ. დარეჯან გარდავაძე |
| **პროგრამაზე დაშვების წინაპირობა** | ერთიანი ეროვნული გამოცდები  უცხო ქვეყნის მოქალაქეების ჩარიცხვა ხდება კანონმდებლობით დადგენილი წესის შესაბამისად. |
| **საგანმანათლებლო პროგრამის მიზანი** | **არაბისტიკის საბაკალავრო პროგრამის მიზანია** თანამედროვე შრომის ბაზრისა და აკადემიური სივრცის, ასევე დარგში საერთაშორისო სტანდარტებისა და მოთხოვნების შესაბამისი, ფართო ჰუმანიტარული ცოდნით აღჭურვილი, კონკურენტუნარიანი კურსდამთავრებულის მომზადება, რომელიც სასპეციალიზაციო დარგის ინტერდისციპლინურობის გათვალისწინებით ფლობს ახლო აღმოსავლეთის რეგიონის არაბული ქვეყნების შესახებ ისეთ კომპლექსურ ფუნდამენტურ ცოდნას, დარგობრივ და ზოგად ტრანსფერულ უნარებს, რომელთა მეშვეობით  **1.** ავლენს არაბული სამყაროსთვის საერთო სტანდარტული არაბული ენის პრაქტიკულ ცოდნას, რომელიც შეესაბამება უცხოური ენის სწავლისა და სწავლების ერთიანი ევროპული სარეკომენდაციო ჩარჩოს ენობრივი კომპეტენციის B2 დონეს;  ენის სისტემისა და ენობრივი სტრუქტურის ფართო ცოდნა კი გამოუმუშავებს თანამედროვე არაბული სამყაროს მრავალრიცხოვანი დიალექტების მიმართ მიმღებლობას, მათი ურთიერთმიმართებების ერთიან ხედვას;  ენის დამოუკიდებელი მომხმარებლის დონეზე ცოდნა, არაბულიდან ქართულად და ქართულიდან არაბულად თარგმნის თეორიული და პრაქტიკული საფუძვლების, სათარჯიმნო საბაზისო უნარების ფლობა კი აკადემიურ კულტურტრანსფერულ თუ პრაქტიკულ სათარჯიმნო საქმიანობაში მისი წარმატებული დასაქმების წინაპირობაა;  **2.** აღიქვამს ახლო აღმოსავლეთის რეგიონს და არაბულ სამყაროს, როგორც მის ნაწილს, მრავალსაუკუნოვანი ისტორიისა და ცივილიზაციების, განსაკუთრებით კი ისლამური ცივილიზაციისა და თანამედროვეობის კულტურულ და სოციალურ სივრცედ სინქრონულ და დიაქრონულ ასპექტში; აღიქვამს და აცნობიერებს შუა საუკუნეებისა და თანამედროვე არაბული კულტურის, არაბული ლიტერატურის ესთეტიკურ ღირებულებებს, თავისებურებებს, შეუძლია ამ ლიტერატურულ ტექსტთა კულტურული ასპექტების შედარებითი ანალიზი;  **3.** აქვს ისლამური სამყაროს რეალიების აღქმის, არაბთა ადგილისა და როლის გააზრების უნარი ახლო აღმოსავლეთისა და ზოგადად, მსოფლიო ისტორიის კონტექსტში. აცნობიერებს არაბული რეგიონის გეოპოლიტიკურ მნიშვნელობას; აქვს თანამედროვე არაბულ აღმოსავლეთში მიმდინარე სოციალ-ეკონომიკური და პოლიტიკური პროცესების ელემენტარული შეფასებისა და ანალიზის, ისტორიული ფაქტებისა და მოვლენების განზოგადებისა და ისტორიულ კონტექსტში განხილვის უნარი.  **4.** ერკვევა არაბულ-ქართული კონტაქტების ძირითად ასპექტებში (პოლიტიკური ფონი, კულტურული ურთიერთგაცვლა, ენობრივი ნასესხობანი და სხვ.), აქვს არაბული კულტურისა და მეცნიერების ქართულ კულტურაზე ზეგავლენის შესახებ საფუძვლიანი საბაზისო ცოდნა; უნივერსიტეტის ე.წ. მესამე მისიის თანახმად, ხელს უწყობს საზოგადოების ცნობიერების ამაღლებას ჰუმანიტარულ მეცნიერებათა სფეროში, კერძოდ, შეუძლია სამეცნიერო ცოდნის პოპულარიზაცია არაბთა წვლილზე მსოფლიო კულტურულ მემკვიდრეობაში, სემიტური ენებისა და კულტურების მნიშვნელობაზე ქართული კულტურის ისტორიაში, ახლო აღმოსავლეთის რეგიონის თანამედროვეობაზე, მის მზარდ პოტენციალზე თანამედროვე მსოფლიოში.  **5.** დარგობრივ სფეროში არგუმენტირებული დასკვნების, კრიტიკული შეფასებების, ანალიზისა და სხვა ტრანსფერული უნარების, სასპეციალიზაციო არაბული ენის გარდა, ზოგადჰუმანიტარული კომპეტენციისა და ევროპული ენის საკომუნიკაციო და აკადემიური მიზნებისთვის ცოდნის საფუძველზე წარმატებით საქმდება სახელმწიფო და არასამთავრობო ორგანიზაციებსა და საჯარო და კერძო სექტორში ან აგრძელებს სწავლას სამაგისტრო საფეხურზე ჰუმანიტარული და სოციალურ მეცნიერებათა პროფილით.  **6.** გათავისებული აქვს აკადემიური და პროფესიული ეთიკა, პერსონალური და გუნდური პასუხისმგებლობა პროფესიულ საქმიანობაში, აქვს კულტურათაშორისი განსხვავებების, კულტურული მრავალფეროვნების აღქმის, ადეკვატური გაგებისა და პატივისცემის უნარი; ახასიათებს ტოლერანტობა, განსხვავებული კონფესიების, კულტურებისა და აზრის პატივისცემა. |
| **სწავლის შედეგები** | პროგრამის სწავლის შედეგები შეესაბამება განათლების საბაკალავრო დონეს და მისანიჭებელ კვალიფიკაციას (არაბისტიკა).  სწავლის შედეგებში ასახულია ზოგადი (ტრანსფერული) და დარგობრივი კომპეტენციები, უმაღლესი განათლების კვალიფიკაციების ჩარჩოს საბაკალავრო საფეხურის აღმწერისა და ენის ფლობის დარგობრივი მახასიათებლის შესაბამისად.  არაბისტიკის საბაკალავრო პროგრამის მიზნების მისაღწევად გამოყენებული სასწავლო და კვლევითი კომპონენტები უზრუნველყოფენ შემდეგი შედეგების მიღწევას: |
| *ა) ცოდნა და გაცნობიერება* | პროგრამის კურსდამთავრებული  **1. აღწერს** და **ადარებს** სემიტურ ენათა სტრუქტურებს (ფონეტიკა-ფონოლოგია, მორფოლოგია, სინტაქსი), არაბულ ენაზე აქცენტირებით; **განსაზღვრავს** მათი ლექსიკოლოგიის ზოგად მახასიათებლებსა და საერთო ნიშნებს; სპეციალობის მაპროფილებელ არაბულ ენაში **ავლენს** ერთიანი ევროპული სარეკომენდაციო ჩარჩოს ენობრივი კომპეტენციის B2 დონის შესაბამის ენობრივ საკომუნიკაციო კომპეტენციებს (წერა, კითხვა, მოსმენა, ზეპირმეტყველება); ათვისებული ლექსიკური მარაგს მაქსიმალურად თავისუფლად **იყენებს** საუბრისა და დისკუსიის წარმართვისას და წერილობით ფორმით აზრის გამოთქმის პროცესში; **განსაზღვრავს** და **ახასიათებს** არაბულიდან ქართულად და ქართულიდან არაბულად წერილობითი და ზეპირი თარგმანის ზოგად პრინციპებსა და სპეციფიკას, თარგმნის სხვადასხვა სირთულის ტექსტებს (საგაზეთო, პუბლიცისტური, მხატვრული) ამ სპეციფიკის გათვალისწინებით.  **2.** **მსჯელობს** არაბული ლიტერატურის განვითარების ძირითად ეტაპებზე, ჟანრებზე, ისლამამდელი ე.წ. „ჯაჰილიის“ პერიოდიდან მოყოლებული თანამედროვე არაბული ლიტერატურის ჩათვლით; **აღწერს** ფოლკლორისა და შუა საუკუნეების არაბული ლიტერატურის ზოგად მახასიათებლებსა და თავისებურებებს; **მიმოიხილავს** მნიშვნელოვან ავტორებს, მათი შემოქმედების ძირითად ასპექტებსა და პრობლემატიკას და კვლევის თანამედროვე მდგომარეობას.  **3.** **მიმოიხილავს** და **აანალიზებს** არაბული ქვეყნების შუა საუკუნეების, ახალი და უახლესი ისტორიისა და კულტურის უმნიშვნელოვანეს ფაქტებსა და მოვლენებს, **განსაზღვრავს** არაბული ისტორიოგრაფიის საბაზისო წყაროებს, არაბთა წვლილს მსოფლიო ისტორიულ და კულტურულ მემკვიდრეობაში; **განსაზღვრავს** და **მიმოიხილავს** ისლამის როგორც რელიგიის და სოციალური ინსტიტუტის რელიგიურ ვალდებულებებსა და თეოლოგიურ დოქტრინებს, **აღწერს** და **ახასიათებს** შუა საუკუნეების და თანამედროვე ისლამის, ისლამური სახელმწიფოს კონცეფციასა და ისლამურ მოძრაობებს, თანამედროვე არაბულ აღმოსავლეთში მიმდინარე სოციალ-ეკონომიკურ და პოლიტიკურ პროცესებს.  **4.** **მიმოიხილავს** და **მსჯელობს** არაბულ-ქართული ისტორიულ-კულტურული კონტაქტების, კულტურული ურთიერთგაცვლის, ქართულში არაბიზმების დამკვიდრების გზებზე, **განსაზღვრავს** სემიტური ენებისა და კულტურების, მათ შორის, არაბული კულტურისა და მეცნიერების მნიშვნელობას ქართული კულტურისათვის, **აღწერს** ქრისტიანული არაბული ლიტერატურისა და ქართული საეკლესიო მწერლობის ურთიერთობათა საკვანძო საკითხებს. |
| *ბ) უნარები* | **5.** **ისმენს, კითხულობს, თარგმნის, განმარტავს, ადგენს** მაპროფილებელ არაბულ ენაზე ერთიანი ევროპული სარეკომენდაციო ჩარჩოს ენობრივი კომპეტენციის B2 დონის შესაბამის სხვადასხვა ხასიათის ტექსტებს ზეპირი და წერილობითი კომუნიკაციის პროცესში, ზეპირი და წერითი თარგმანისა და კულტურათშორისი კომუნიკაციის სხვადასხვა ტექნიკის გამოყენებით;  **6.** **აანალიზებს** და **აფასებს** არაბული ლიტერატურის სხვადასხვა პერიოდისა და განსხვავებული ჟანრის სხვადასხვა ავტორთა ლიტერატურულ ნიმუშებს, მათ ისტორიულ-კულტურულ და საზოგადოებრივ გარემოსთან დაკავშირებულ ცალკეულ საკითხებს; **კითხულობს** საშუალო სირთულის არაბულ ლიტერატურულ და ფოლკლორულ ტექსტებს ორიგინალში მხატვრული ტექსტის ესთეტიკურ-შემეცნებითი ინფორმაციის ადეკვატურად გაგების, ენის გამომსახველობითი საშუალებებისა და სტილისტიკური ხერხების თეორიული ცოდნის საფუძველზე.  **7.** **კითხულობს** და **კრიტიკულად აანალიზებს** არაბთა შუა საუკუნეების, ახალი და უახლესი ისტორიის წყაროებს; **ახდენს** მოძიებული **მასალის სისტემატიზაციას და კომენტირებას**, **აყალიბებს** დასაბუთებულ **დასკვნებს** არაბული რეგიონის ისტორიულ გეოპოლიტიკურ მნიშვნელობასა და თანამედროვე არაბულ აღმოსავლეთში მიმდინარე სოციალ-ეკონომიკურ, რელიგიურ და პოლიტიკურ პროცესებზე; განაზოგადებს ისტორიულ ფაქტებსა და მოვლენებს და აფასებს მათ ისტორიულ კონტექსტში, ახდენს სასპეციალიზაციო სფეროს კომპლექსური პრობლემატიკის იდენტიფიცირებას სინქრონიასა და დიაქრონიაში ხედვის საფუძველზე.  **8.** **არგუმენტირებულად** და **ლოგიკურად აანალიზებს** არაბულ-ქართულ ისტორიულ-კულტურულ და თანამედროვე მიმართებებს.  **9.** პროფესიული საქმიანობისას ეფექტიანად იყენებს ინფორმაციულ და საკომუნიკაციო ტექნოლოგიებს, ზოგად ჰუმანიტარულ კომპეტენციებსა და ევროპული ენის ცოდნას კომპეტენტური მომხმარებლის დონეზე. |
| *გ) პასუხისმგებლობა და ავტონომიურობა* | **10.** **აღიარებს** და **იცავს** პროფესიული **ეთიკისა და აკადემიური კეთილსინდისიერების პრინციპებს**; **ავლენს** კულტურათაშორისი განსხვავებების, კულტურული მრავალფეროვნების აღქმის, განსხვავებული კონფესიების, კულტურებისა და აზრის ადეკვატური გაგებისა და პატივისცემის უნარს.  11. **ზრუნავს** საკუთარ აკადემიურ და პროფესიულ განვითარებაზე, **ამჟღავნებს** დამოუკიდებლად სწავლის, თვითორგანიზებისა და ნაცნობ და უცნობ (არაპროგნოზირებად), მათ შორის, ინტერდისციპლინურ და ინტერკულტურულ გარემოში დროის მართვისა და შრომის ორგანიზების უნარს. |
| **სწავლება-სწავლის მეთოდები** | სწავლის შედეგების მისაღწევად პროგრამა ლექციის, სამუშაო ჯგუფში მონაწილეობის, სემინარის, პრაქტიკულ მეცადინეობებზე საშინაო დავალების, შუალედური შეფასების, პრეზენტაციის, რეფერატის, ესეს, საბაკალავრო ნაშრომის, დასკვნითი გამოცდის და სხვ. ფორმატში იყენებს ვერბალურ, წიგნზე მუშაობის, ინდუქცია-დედუქციის, ანალიზისა და სინთეზის, ახსნა–გან­მარ­ტე­ბით, ჯგუფურ, დისკუსიასა და დებატებში მონაწილეობის, დემონსტრირების, როლური და სიტუაციური თამაშებისა და სხვა მე­თო­დებს. ამასთან, სწავლების პროცესში გამოყენებულია დემონსტრირების თანამედროვე ტექნოლოგიები.  დისკუსია/დებატების პროცესი მკვეთრად ამაღლებს სტუდენტთა ჩართულობის ხარისხს სასწავლო პროცესში, მათ აქტივობას,  სტუდენტს უვითარებს კამათისა და საკუთარი აზრის არგუმენტირებულად დასაბუთების უნარს; ჯგუფური მუშაობის სტრატეგია უზრუნველყოფს ყველა სტუდენტის მაქსიმალურ ჩართულობას სასწავლო პროცესში; ევრისტიკული მეთოდი სტუდენტს ფაქტების დამოუკიდებლად დაფიქსირებისა და მათ შორის კავშირების დანახვის გზას ასწავლის; როლური და სიტუაციური თამაშები განსაკუთრებით ეფექტურია ენის სწავლების პროცესში და ხელს უწყობს სტუდენტის მაქსიმალურ მოტივირებას და მობილიზებას იმიტირებულ სიტუაციაში ჩასართველად. დემონსტრირების მეთოდი აუდიო და ვიზუალური გზით გვეხმარება, თვალსაჩინო გავხადოთ სასწავლო მასალის აღქმის სხვადასხვა საფეხური.  პროგრამის სასწავლო კომპონენტის განხორციელებისას გამოიყენება სწავლების სხვადასხვა მეთოდი. ხშირ შემთხვევაში ადგილი აქვს მეთოდთა შერწყმას. დარგობრივი     ცოდნის     შეძენისას   პროგრამის  კურიკულუმში ჩართული თითოეული დისციპლინა, თავისი სპეციფიკიდან გამომდინარე, ირჩევს სწავლების მეთოდოლოგიურ მიდგომებს, რაც, უწინარეს ყოვლისა, გამოიხატება სწავლებისა და  სწავლის სტრატეგიის განსაზღვრაში და დროის მართებულად ორგანიზებაში, ცოდნის მაღალი ხარისხის მისაღწევად.  პროგრამის შემადგენელი კონკრეტული სასწავლო კურსის სწავლების პროცესში გამოყენებული ფორმატი და სწავლების მეთოდები მითითებულია თითოეული სასწავლო კურსის სილაბუსში.    განსაკუთრებით დიდი მნიშვნელობა ენიჭება დროის მართებულ განაწილებას და სწავლების მეთოდთა სწორად შერჩევას სამუშაო ჯგუფებში, პრაქტიკულ მეცადინეობებსა და პრეზენტაციებისას, რადგან სწორად დაგეგმილი და განხორიციელებული    ზეპირი     კომუნიკაცია     სააუდიტორიო მუშაობას უფრო ეფექტურს ხდის.    განსაკუთრებული მნიშვნელობა ენიჭება ენის სწავლების სტრატეგიის მართებულად შერჩევას,  მისი თითოეული ეტაპის მომზადებას, სწორად დაგეგმვას, მოსალოდნელი შედეგების რეალისტურ გათვლას და მათ ეტაპობრივ რეალიზებას. ამგვარი სტრატეგიისა და დაგეგმვის აუცილებლობა განპირობებულია იმ ფაქტორით,  რომ  არაბისტიკის პროგრამა ენით მარკირებული  პროგრამაა, რომლის ბევრი თეორიული სალექციო და  პრაქტიკული კურსი სასპეციალიზაციო ენაზე და  უცხოენოვან  ტექსტზე  ორიენტირებულ სწავლებაზეა დაფუძნებული.  ენის დაუფლების დახვეწისა და სრულყოფის მიზნით პროგრამა სტუდენტებს ხელს უწყობს ენობრივ სტაჟირებებში არაბულ ქვეყნებში;  სასპეციალიზაციო სფეროს ცოდნის გაღრმავების მიზნით ყოველწლიურად ეწყობა სტუდენტთა სამეცნიერო კონფერენციები, მუშაობს სტუდენტთა სამეცნიერო წრეები. სტუდენტები ინფორმირებული და ჩართული არიან აღმოსავლეთმცოდნეობის ს/ს ინსტიტუტის მუდმივმოქმედი სამეცნიერო სემინარის მუშაობაში. |
| **შეფასების სისტემა** | **შეფასების მოქმედი სისტემა გულისხმობს:**  **ა) ხუთი სახის დადებით შეფასებას –**  (A) ფრიადი – 91-100 ქულა;  (B) ძალიან კარგი – 81-90 ქულა;  (C) კარგი – 71-80 ქულა;  (D) დამაკმაყოფილებელი – 61-70 ქულა;  (E) საკმარისი – 51-60 ქულა.  **ბ) ორი სახის უარყოფით შეფასებას –**  (FX) ვერ ჩააბარა – 41-50 ქულა (აღნიშნული შეფასება სტუდენტს დამატებით გამოცდაზე ერთხელ გასვლის უფლებას აძლევს; 41-50 ქულა, თავის მხრივ, მოწმობს, რომ სტუდენტს ჩასაბარებლად მეტი მუშაობა სჭირდება, რაც მან დამოუკიდებლად, ლექტორის დაუხმარებლად უნდა შეძლოს).  (F) ჩაიჭრა – 40 ქულა და ნაკლები (აღნიშნული შეფასება მოწმობს, რომ სტუდენტის მიერ ჩატარებული სამუშაო არ არის საკმარისი და მას საგანის გავლა ხელმეორედ მოუწევს).  **FX-ის მიღების შემთხვევაში** დამატებითი გამოცდა ინიშნება დასკვნითი გამოცდის შედეგების გამოცხადებიდან არაუადრეს 5 დღისა.  დამატებით გამოცდაზე მიღებულ შეფასებას არ ემატება დასკვნით გამოცდაზე მიღებული ქულათა რაოდენობა.  დამატებით გამოცდაზე მიღებული ქულათა რაოდენობა (და არა დასკვნითი გამოცდის ქულები) ემატება გამოცდამდე დაგროვილ ქულათა რაოდენობას და ორივე ერთად ქმნის კურსის საბოლოო შეფასებას.  დასკვნით გამოცდაზე დაშვების წინაპირობა: სტუდენტს სემესტრის განმავლობაში დაგროვილი უნდა ჰქონდეს არანაკლებ 21 ქულისა.  გამოცდა ჩაბარებულად ითვლება, თუ სტუდნტი დააგროვებს დასკვნითი გამოცდის მაქსიმალური შეფასების ნახევარს.  თუ კურსის საბოლოო შეფასება 50-ს არ აღემატება (0-50 ქულაა), ფორმდება F– 0 ქულა. შესაბამისად, სასწავლო კურსის საბოლოო მინიმალური დადებითი შეფასება 51 ქულაა.  ერთი და იმავე სავალდებულო საგანში სამჯერ F შეფასების მიღება წარმოადგენს სტუდენტის სტატუსის შეწყვეტის საფუძველს. ამ შემთხვევაში სტუდენტს უფლება აქვს ისარგებლოს მობილობით.  სასწავლო კომპონენტი (საბაკალავრო ნაშრომი) ფასდება საჯარო დაცვაზე, სადაც სტუდენტი დაიშვება ნაშრომის ხელმძღვანელის სათანადო დასკვნისა და საბაკალავრო ნაშრომის Turnitin ელექტრონულ პროგრამაზე პლაგიატის პრევენციის მიზნით გატარების შემდეგ.  საბაკალავრო ნაშრომის შეფასების მნიშვნელოვანი ნაწილია დარგის სპეციალისტის რეცენზია (მაქს. 60 ქულიდან მინიმუმ 31 ქულის მიღების გარეშე საჯარო დაცვაზე სტუდენტი პრეზენტაციით ვერ წარსდგება) და სტუდენტის მიერ კვლევის შედეგების ზეპირი პრეზენტაცია დაცვის კომისიის წინაშე (მაქს. 40 ქულიდან მინიმუმ 20 ქულის მიღება აუცილებელია). საბაკალავრო ნაშრომის საბოლოო შეფასება წარმოადგენს რეცენზენტის მიერ დაწერილი ქულისა და საბაკალავრო დაცვის კომისიის შეფასების ჯამს.  საბაკალავრო ნაშრომი დაცულად ჩაითვლება და სტუდენტს შესაბამისი კრედიტი მიენიჭება, თუ მის მიერ მიღებული საბოლოო შეფასება 51 ან მეტი ქულის ტოლია.  საბაკალავრო ნაშრომის არადამაკმაყოფილებლად (F/FX) შეფასების შემთხვევაში, მისი დაცვაზე წარდგენა იმავე სემესტრში დაუშვებელია. |
| **დასაქმების სფეროები** | არაბისტიკის საბაკალავრო პროგრამის ფარგლებში შეძენილი მრავალმხრივი დარ­­გობრივი და ზოგადი (ტრანსფერული) უნარების დახმარებით, კურსდამთავრებული შესაძლებელია დასაქმდეს საქართველოს ყველა სახელმწიფო თუ არასამთავრობო სა­ზო­გა­დო­ებრივ დაწესებულებაში, კერძოდ:   * საგანმანათლებლო, სასწავლო და სამეცნიერო–კვლევითი პროფილის მქონე ორგანიზაციებში (საბაკალავრო განათლების შესაბამის პოზიციებზე); * დიპლომატიურ წარმომადგენლობებსა და მისიებში, საერთაშორისო კომპანიებში თარჯიმნის პოზიციაზე; * სათარჯიმნო და სანოტარო ბიუროებში; * კულტურის სფეროს დაწესებულებებში; * ტურიზმის სფეროში; * ბიბლიოთეკებში, არქივებსა და მუზეუმებში; * საგამომცემლო დაწესებულებებსა და რედაქციებში; * მასობრივი ინფორმაციის საშუალებებში (პრესა, ტელევიზია, რადიო, ინტერნეტ–გამოცემები და სხვ.);   საჯარო და კერძო სექტორში სასპეციალიზაციო და ზოგადტრანსფერული უნარების საფუძველზე; |
| **სწავლის საფასური საქართველოს მოქალაქე და უცხო ქვეყნის მოქალაქე სტუდენტებისათვის** | უმაღლესი განათლების პირველი საფეხურის სწავლის წლიური საფასური საქართველოს მოქალაქე და უცხოელი სტუდენტებისთვის შეადგენს 2250 ლარს. |
| **პროგრამის განხორციელებისათვის საჭირო ადამიანური და მატერიალური რესურსი** | თსუ ჰუმანიტარულ მეცნიერებათა ფაკულტეტის არაბისტიკის საბაკალავრო პროგრამის განხორციელებაში მონაწილეობას იღებენ დარგის მაღალკვალიფიციური სპეციალისტები, შესაბამისი კვალიფიკაციის მქონე მოწვეული ლექტორები, მასწავლებლები და მკვლევრები, რომელთაც აქვთ საგანმანათლებლო პროგრამების სწავლის შედეგების გამომუშავებისთვის აუცილებელი კომპეტენცია, პროგრამისა და კონკრეტული სასწავლო კურსის პროფილის შესაბამისი აკადემიური ხარისხი, სწავლებისა და კვლევის გამოცდილება. პრაქტიკოსი მასწავლებლები უძღვებიან უცხოური ენების პრაქტიკუმს, პრაქტიკულ მეცადინეობებს და სხვ.  სასპეციალიზაციო კურსებს უძღვებიან თსუ ჰუმანიტარულ მეცნიერებათა ფაკულტეტის აღმოსავლეთმცოდნეობის ს/ს ინსტიტუტის ძირითადი აკადემიური პერსონალი:  1. მაია ანდრონიკაშვილი, ასოცირებული პროფესორი; 2. დარეჯან გარდავაძე,პროფესორი, პროგრამის ხელმძღვანელი; 3. ნანი გელოვანი, პროფესორი; 4. მარიამ ნანობაშვილი, ასოცირებული პროფესორი; 5. გიორგი ლობჟანიძე, ასოცირებული პროფესორი; 6. ნინო ეჯიბაძე, ასოცირებული პროფესორი;  7. ხათუნა თუმანიშვილი, ასოცირებული პროფესორი; 8. მირიან მახარაძე, ასოცირებული პროფესორი;  9. ნინო დოლიძე, ასისტენტ პროფესორი;  ასევე თსუ ჰუმანიტარულ მეცნიერებათა ფაკულტეტის აღმოსავლეთმცოდნეობის ს/ს ინსტიტუტისა და შესაბამისი პროფილის სხვა ს/ს ინსტიტუტების აკადემიური პერსონალი და მოწვეული ლექტორები:   1. ირმა რატიანი, პროფესორი; 2. ინგა სანიკიძე, ასოცირებული პროფესორი; 3. თინათინ ბოლქვაძე, ასოცირებული პროფესორი; 4. რუსუდან ასათიანი, ასოცირებული პროფესორი; 5. მაკა ელბაქიძე, ასოცირებული პროფესორი; 6. მამია სურმავა, ასოცირებული პროფესორი; 7. მარინე ფუთურიძე, ასოცირებული პროფესორი; 8. ირინე კოშორიძე, ასოცირებული პროფესორი; 9. ქეთევან ხუციშვილი, პროფესორი; 10. რევაზ გაჩეჩილაძე, პროფესორი; 11. ინგა ზურაბიშვილი, თსუ ენების ცენტრის არაბული ენის პედაგოგი; 12. ნინო სურმავა, ფილ. დოქტორი, ენების ცენტრის მოწვეული პედაგოგი; 13. თამარ აბულაძე, ფილოლოგიის დოქტორი, მოწვეული ლექტორი; 14. ომიკო ეჯიბია, ისტორიის დოქტორი, მოწვეული ლექტორი   არაბისტიკის საბაკალავრო პროგრამის განმახორციელებელი თსუ ჰუმანიტარულ მეცნიერებათა ფაკულტეტის აღმოსავლეთმცოდნეობის ს/ს ინსტიტუტის მატერიალური და ტექნიკური რესურსები (სამუშაო ოთა­ხე­­ბი, კომპიუტერული ტექნიკა, დარგობრივი ბიბლიოთეკა, ინტერნეტი და სხვ.) სავსებით შეესაბამება საბაკალავრო პროგრამის მიზნებსა და შედეგებს. პროგრამის სტუდენტს შე­უ­ძლია ისარგებლოს როგორც საფაკულტეტო, ისე საუნივერსიტეტო სამეცნიერო ბიბ­ლიო­თე­კებით და კომპიუტერული რესურსცენტერებით, რომლებიც უზრუნველყოფენ თავი­სუ­ფალ წვდომას ციფრულ რესურსებსა და სამეცნიერო ლიტერატურის ელექტრონულ ბაზე­ბზე. |
| **პროგრამის ფინანსური უზრუნველყოფა** | პროგრამის ფინანსური უზრუნველყოფა ხდება თსუ-ს ჰუმ­ანიტარულ მეცნიერებათა ფაკულტეტის ბიუჯეტიდან, რომელიც უნივერსიტეტის ბიუჯეტის შემადგენელ ნაწილს წარმოადგენს. საფაკულტეტო ბიუჯეტი უზრუნველყოფს პროგრამის განხორციელებაში ჩართული აკადემიური პერსონალისა და მოწვეული ლექტორების შრომის ანაზღაურებას, პროგრამის მატერიალურ–ტექნიკური ბაზის მოვლასა და სრულყოფას, პროგრამის ფარგლებში დაგეგმილი სამეცნიერო და საგანმანთლებლო ღონისძიებების ჩატარებას. |
| **დამატებითი ინფორმაცია**  **(საჭიროების შემთხვევაში)** | არაბისტიკის საბაკალავრო პროგრამის სტუდენტთათვის უზრუნველყოფილია მრავალფეროვანი ენობრივი პრაქტიკა.  თბილისის სახელმწიფო უნივერსიტეტსა და ბევრ არაბულ უნივერსიტეტს შორის დადებულია თანამშრომლობის მემორანდუმები;  1999 წლიდან ხორციელდება თბილისის სახელმწიფო უნივერსიტეტის არაბისტი სტუდენტებისა და პროფესურის მოკლევადიანი სტაჟირებები (სამიდან ხუთ კვირამდე) კაიროს უნივერსიტეტში; ეგვიპტის, ქუვეითის განათლების სამინისტროებისა და კატარის უნივერსიტეტის მიერ ქართველი სტუდენტებისთვის ყოველწლიურად გამოყოფილი სასწავლო სტიპენდიებით კაიროს, ქუვეითისა და კატარის უნივერსიტეტების არაბული ენის ცენტრებში სრულ სასწავლო წლიანი პროგრამით სასწავლებლად მიემგზავრებიან თბილისის სახელმწიფო უნივერსიტეტის არაბისტიკის საბაკალავრო პროგრამის საუკეთესო სტუდენტები, იძენენ ახალ გამოცდილებასა და ცოდნას, ახალ ლიტერატურას, ეცნობიან თანამედროვე არაბულ სამყაროს.  თსუ ჰუმანიტარულ მეცნიერებათა ფაკულტეტის აღმოსავლეთმცოდნეობის ს/ს ინსტიტუტი სისტემატურად მასპინძლობს ახლო აღმოსავლეთისა და ევროპის წამყვანი უნივერსიტეტების აღმოსავლეთმცოდნე პროფესორებს, რომლებიც სალექციო კურსებს, საჯარო ლექციებსა და კონსულტაციებს სთავაზობენ ინსტიტუტის სამივე საფეხურის საგანამანათლებლო პროგრამების, მათ შორის არაბისტიკის საბაკალავრო პროგრამის სტუდენტებს. თსუ არაბისტიკის პროგრამების სტუდენტებს რეგულარულად მიეწოდებათ ინფორმაცია საერთაშორისო სასწავლო სტიპენდიების, გაცვლითი საკონკურსო პროგრამების შესახებ და ეძლევათ რეკომენდაცია, მონაწილეობა მიიღონ ამგვარ კონკურსებში (არაბისტ სტუდენტებს საერთაშორისო პროგრამების ფარგლებში სწავლის გამოცდილება აქვთ მაროკოს ქ. რაბატის არაბისტიკულ ცენტრში, პორტოს, კორდოვის, ლეიდენის და სხვ. უნივერსიტეტებში). |